b'\n_START_ARTICLE_\nA-Kruunu\n_START_SECTION_\nA-Kruunun toiminta\n_START_PARAGRAPH_\nA-Kruunun ydinajatuksena on tarjota viihtyisi\xc3\xa4 ja kohtuuhintaisia vuokra-asuntoja. Rakennutettavien kohteiden valinnassa huomioidaan vuokra-asuntojen yleinen kysynt\xc3\xa4 asuinalueella ja kohteiden hyv\xc3\xa4 sijainti yhdyskuntarakenteessa. A-Kruunun erityisteht\xc3\xa4v\xc3\xa4st\xc3\xa4 ja omistajaohjauksesta vastaava ministeri\xc3\xb6 on ymp\xc3\xa4rist\xc3\xb6ministeri\xc3\xb6. Asumisen rahoitus- ja kehitt\xc3\xa4miskeskus (ARA) on nimennyt A-Kruunu Oy:n yleishy\xc3\xb6dylliseksi yhteis\xc3\xb6ksi . Rakennuttamisen lis\xc3\xa4ksi yhti\xc3\xb6 edist\xc3\xa4\xc3\xa4 puurakentamista sek\xc3\xa4 asumisen innovaatioita . Yhti\xc3\xb6n toimitusjohtajana on Jari M\xc3\xa4kimattila  ja hallituksen puheenjohtajana Matti Vatilo.\n_START_SECTION_\nAsunnot\n_START_PARAGRAPH_\nA-Kruunun tavoitteena on asteittain nostaa asuntoaloitusten m\xc3\xa4\xc3\xa4r\xc3\xa4 800 asuntoon vuodessa . A-Kruunu on noussut toiseksi suurimmaksi rakennuttajaksi ARA-vuokra-asuntojen pitk\xc3\xa4n korkotuen vuokratalohankkeissa vuosina 2016 - 2017. Yleishy\xc3\xb6dyllisist\xc3\xa4 yhteis\xc3\xb6ist\xc3\xa4 se on suurin ARA-vuokra-asuntojen rakennuttaja.  Asukasvalinnoissa A-Kruunu noudattaa ARA:n asukasvalintaohjeistusta. Osassa kohteissa on my\xc3\xb6s liiketiloja, joita A-Kruunu vuokraa yritysten tarpeisiin .'